Dit is regtig met ‘n swaar hart dat ons as gesin totsiens se aan Silver Stars en so ook ’n belangrike era in ons lewens afsluit. Oor ’n tydperk van 5 jaar was julle so deel van ons lewens en het julle so ’n belangrike rol in ons gesin gespeel dat dit eintlik ondenkbaar is dat ons aan die einde van hierdie padjie gekom het. Aanvanklik het ons ons kinders in doeke afgelaai en met julle hulp is hulle vandag goed aangepaste kinders wat reg is vir die groot skool!
Natasha, wat kan ek vir jou se om vir jou te vertel hoe dankbaar ek is vir jou? Aanvanklik was dit jou betrokkenheid by Roelof wat my net laat hoop het dat Cilliers ook in jou klas sal beland. En vandag wil ek vir jou spesiaal dankie se! Dankie vir dit wat jy vir my kinders maar ook vir my beteken het die laaste paar jaar. Ek dink vandag besonder aan jou spesiale band met Cilliers: Hoe jy hom altyd onder jou vlerk geneem het en beskerm het as hy die swartskaap was, vir hom opgekom het, vir hom ingestaan het en vir hom gefight het! Die liefde wat jy vir hom gegee het (en nogsteeds doen) en ook die tye wat jy “probeer” het om vir hom timeout te gee maar wat ek weet jy nie reg gekry het nie…. ! Vir die spesiale plekkie wat jy die laaste 3 jaar in sy lewe ingeneem het. Dankie vir die “tannie Tasha” wat jy vir hom nog altyd was. Jy het so ’n groot indruk op my klein seuntjie se lewe gemaak, en ek wil vir jou baie dankie se daarvoor.
Elsa, daar is bitter min mense soos jy! Wat kinders net “let be” en hulle net so 100% aanvaar vir wat en wie hulle is! Wat NOOIT ’n probleem sien nie en iemand waarvoor geen taak te groot is nie! Jou liefde en omgee vir die kinders is pragtig. Vir die belangrike rol wat jy speel om hulle voor te berei vir groot skool: Wow! hoe ongelooflik is jy nie? Dankie dat jy so ’n fantastiese mens is! Jy het so groot rol gespeel in my 2 seuns se lewens en dit is vir my altyd so spesiaal en pragtig om te sien hoe lief hulle vir jou is: hoe Roelof nogsteeds na jou verwys as sy Juffrou ook en hoe Cilliers al eintlik verlede jaar al net gemaklik was om by jou “uit te hang” in die middae as almal op die speelgrond speel en hy net bietjie op Tannie Elsa se skoot wil sit…. nog voor hy in jou klas was! Hoe my 2 seuns “rustiger” geword het onder jou bekwame hand…… Baie dankie Elsa!